**VÁLLALKOZÁSI SZERZŐDÉS**

(a továbbiakban: **„Szerződés”**)

(tervezet)

amely létrejött egyrészről

**Név: Budapest Főváros Önkormányzata**

Székhelye: 1052 Budapest, Városház u. 9-11.

Képviseli: Karácsony Gergely főpolgármester

Törzskönyvi azonosító száma: 735638

Adószáma: 15735636-2-41

KSH statisztikai számjele: 15735636-8411-321-01

ÁHTI azonosítója: 745192

Fizetési (bank)számla száma: 11784009-15490012-11630003

mint megrendelő (a továbbiakban: **„Megrendelő”**),

másrészről

**Név:**

Székhelye:

Képviseli:

Cégjegyzékszám:

Adószáma:

KSH statisztikai számjele:

Fizetési (bank)számla száma:

mint vállalkozó (a továbbiakban: **„Vállalkozó”**, míg Megrendelő és Vállalkozó együttesen **„Felek”**, önállóan: **„Fél”**)

között az alulírott napon és helyen, az alábbi tartalommal és feltételekkel.

**előzmények és Preambulum**

Megrendelő az Európai Unió által támogatott LIFE Integrált Program keretében részt vesz a HungAIRy, *„Levegőminőség javítása 8 régióban a levegőminőségi tervek végrehajtásának elősegítésével”* című LIFE17 IPE/HU/000017 jelű projekt (a továbbiakban: **„Projekt”**) megvalósításában.

A Projekt keretében megvalósuló kísérleti mobilitási akció célja annak a vizsgálata, hogy hogyan hozható létre egy rakodási helyfoglalási rendszer Budapest Fővárosban.

Megrendelő mint ajánlatkérő a Budapest Főváros Önkormányzatának Közbeszerzési és Beszerzési Szabályzatáról szóló 48/2016. (VI. 30.) számú együttes utasítás alapján *„LIFE IP HungAIRy projekt keretében megvalósuló akció: Kísérleti mobilitási akció – városi logisztikai intézkedések megvalósítása („rakodási helyfoglalási rendszer” kialakítása) a Főváros több pontján”* tárgyú beszerzési eljárást folytatott le, melynek eredménye alapján Vállalkozóval mint nyertes ajánlattevővel/nyertest követő második helyezettnek minősített ajánlattevővel[[1]](#footnote-1) a jelen Szerződés 1. számú mellékletét képező árajánlata (a továbbiakban: **„Ajánlati adatlap”**) alapján kerül megkötésre a jelen Szerződés.

Felek rögzítik, hogy a beszerzési eljárás során keletkezett iratokat úgy kell tekinteni, mint amelyek a jelen Szerződéssel együtt olvasandók és értelmezendők, különös tekintettel az alábbi dokumentumokra (továbbiakban: **„Beszerzési eljárás dokumentumai”**):

* ajánlatkérés és mellékletei,
* adott esetben a beszerzési eljárás során kibocsátott kiegészítő tájékoztatások,
* Vállalkozó nyertes ajánlata,
* adott esetben Vállalkozó által benyújtott hiánypótlás, felvilágosítás.

A fent felsorolt dokumentumok tartalma közti ellentmondás esetén Felek az alábbi értelmezési sorrendet veszik figyelembe: a) Szerződés b) műszaki leírás c) kiegészítő tájékoztatás d) a beszerzési eljárás további dokumentumai e) Vállalkozó ajánlata, esetleges hiánypótlása, felvilágosítása.

**1. A Szerződés tárgya**

**1.1.** A jelen Szerződés aláírásával Megrendelő megrendeli, Vállalkozó elvállalja a jelen Szerződés 2. számú mellékletét képező műszaki leírásban (a továbbiakban: **„Műszaki Leírás”**) meghatározott rakodási helyfoglalási rendszer létrehozására vonatkozó legalább 120 (százhúsz), legfeljebb 170 (százhetven) A/4-es oldal terjedelmű, magyar és angol nyelvű megvalósíthatósági tanulmányterv elkészítésével, valamint annak megvalósításához szükséges eszköz és szoftverbeszerzésre vonatkozó beszerzési dokumentáció előállításával (a továbbiakban együtt: **„Tanulmány”**) kapcsolatos részfeladatok – így különösen

* a mintaprojektre vonatkozó helyzetelemzés összeállítása, valamint a megvalósíthatósági alternatívák kidolgozása és elemzése, a fejlesztési irány meghatározása (a továbbiakban: **„Első Mérföldkő”**);
* a kiválasztott megvalósítási alternatíva részletes kidolgozása, javaslat elkészítése a rakodási helyfoglalási rendszer online felületére (weblap vagy applikáció), továbbá a mintaprojekt üzemszerű működéshez tartozó informatikai rendszer felépítésének tartalmi követelményeinek kialakítására, figyelemmel a fővárosi rakodóhelyek online térképen történő megjelenítésének és publikálásának szándékára, továbbá a kommunikációs feladatok (a továbbiakban: **„Második Mérföldkő”**);

a Beszerzési eljárás dokumentumaiban részletezettek szerinti, a jelen Szerződés, valamint a jelen Szerződés mellékletei alapján történő ellátását.

**1.2.** Felek rögzítik, hogy az Első Mérföldkőhöz tartozó részfeladatok és a Második Mérföldkőhöz tartozó részfeladatok teljesítési sorrendje nem változtatható meg, Vállalkozó kizárólag azt követően kezdheti meg a Második Mérföldkőhöz tartozó részfeladatok teljesítését, miután az Első Mérföldkőhöz tartozó részfeladatokat elvégezte és az Első Mérföldkőhöz tartozó részfeladatokról Megrendelő arra jogosult képviselője a jelen Szerződés 6.2. pontja szerint kiállította a teljesítésigazolást.

**2. A Szerződés hatálya**

Jelen Szerződés a Felek általi kölcsönös aláírás napján lép hatályba és a Felek által történő kölcsönös teljesítésig tart. Amennyiben az aláírások nem ugyanazon a napon történnek, a hatályba lépés időpontja a legutolsó aláírás napját követő első nap.

**3. A teljesítés helye és módja**

**3.1.** A jelen Szerződésben, valamint a jelen Szerződés mellékleteiben meghatározott feladatok teljesítési helye Megrendelő székhelye.

**3.2.** Vállalkozó teljesítése akkor szerződésszerű, ha az minden tekintetben megfelel a jelen Szerződésben, valamint a jelen Szerződés mellékleteiben meghatározott követelményeknek. Vállalkozó köteles a jelen Szerződésben, valamint a jelen Szerződés mellékleteiben meghatározott feladatait, továbbá az azok teljesítése körében kapott utasításokat a Megrendelő érdekének legnagyobb mértékben történő szem előtt tartásával a jelen Szerződés 4. pontjában meghatározott teljesítési határidőnek megfelelő időben, maradéktalanul, a legmagasabb szakmai színvonalon, továbbá a szakma általános szabályainak, de különösen a Megrendelő által megkívánt tartalmi és formai követelményeknek megfelelően, hiba és hiánymentesen teljesíteni.

**4. A teljesítés határideje**

**4.1.** Az Első Mérföldkőhöz tartozó részfeladatok (a továbbiakban: **„Szakmai Anyag”**) teljesítési határideje 2023. március 31. napja (a továbbiakban: **„Részteljesítési határidő”**).

**4.2.** A Második Mérföldkőhöz tartozó részfeladatok teljesítési határideje és egyben a Tanulmány elkészítésének és Megrendelő részére történő átadásának határideje 2023. május 12. napja (a továbbiakban: „**Végteljesítési Határidő”**).

**4.3.** Megrendelő mindkét teljesítési határidő tekintetében előteljesítést elfogad.

**5. Vállalkozói díj és annak megfizetése**

**5.1.** Felek részteljesítésben állapodnak meg. Vállalkozó a jelen Szerződésben, valamint a jelen Szerződés mellékleteiben meghatározott feladatok maradéktalan és szerződésszerű teljesítéséért mindösszesen nettó …………………. Ft + ÁFA, azaz …………………….. forint + ÁFA összegű vállalkozói átalánydíjra (a továbbiakban: **Vállalkozói Díj**) jogosult, amelyből:

5.1.a) Vállalkozó az Első Mérföldkőhöz tartozó részfeladat maradéktalan és szerződésszerű teljesítéséért a Vállalkozói Díj 40%-ára, azaz mindösszesen nettó …………………. Ft + ÁFA, azaz …………………….. forint + ÁFA összegű vállalkozói átalánydíjra,

5.1.b) Vállalkozó a Második Mérföldkőhöz tartozó részfeladat maradéktalan és szerződésszerű teljesítéséért mindösszesen a Vállalkozói Díj 60%-ára, azaz mindösszesen nettó …………………. Ft + ÁFA, azaz …………………….. forint + ÁFA összegű vállalkozói átalánydíjra jogosult.

A Vállalkozói Díj összegét a LIFE HungAIRy elnevezésű projekt 894502 címkód keretén belüli ……………..……… Ft, azaz …………………………………….….. forint összegű forrás biztosítja.

**5.2.** Megrendelő kijelenti, hogy a jelen Szerződés teljesítéséhez szükséges költségvetési fedezet rendelkezésre áll.

**5.3.** Vállalkozó a Vállalkozói Díjon felül semmilyen más jogcímen nem jogosult további díjra, költségtérítésre a jelen Szerződésben, valamint a Műszaki Leírásban rögzített feladatok teljesítésével összefüggésben. Az Ajánlati adatlapon rögzített árak, valamint a Vállalkozói Díj mértéke a jelen Szerződés hatálya alatt nem módosíthatóak.

**5.4.** Amennyiben a Vállalkozó az Első Mérföldkőhöz tartozó részfeladatát szerződésszerűen teljesítette, erről a Megrendelő illetékes belső szervezeti egységének vezetője a jelen Szerződés 6.2 pont szerinti jóváhagyás napjával kiállítja a teljesítésigazolást, amelyet Vállalkozó részére haladéktalanul megküld akként, hogy Vállalkozó a részteljesítést követő 8. (nyolcadik) napig részszámláját kiállíthassa. Megrendelő a teljesítésigazolást összesen 4 (négy) eredeti példányban állítja ki, amelyből 3 (három) eredeti példány a Megrendelőt, 1 (egy) eredeti példány a Vállalkozót illeti meg.

**5.5.** Amennyiben a Vállalkozó a Második Mérföldkőhöz tartozó részfeladatát szerződésszerűen teljesítette, erről a Megrendelő illetékes belső szervezeti egységének vezetője a jelen Szerződés 6.3 pontja szerinti jóváhagyás napjával kiállítja a teljesítésigazolást, amelyet Vállalkozó részére haladéktalanul megküld akként, hogy Vállalkozó a teljesítést követő 8. (nyolcadik) napig végszámláját kiállíthassa. Megrendelő a teljesítésigazolást összesen 4 (négy) eredeti példányban állítja ki, amelyből 3 (három) eredeti példány a Megrendelőt, 1 (egy) eredeti példány a Vállalkozót illeti meg.

**5.6.** A szerződésszerű teljesítés igazolására a Megrendelő részéről Budapest Főváros Főpolgármesteri Hivatal Klíma- és Környezetügyi Főosztályának főosztályvezetője jogosult.

**5.7.** Vállalkozó a teljesítésigazolás kézhezvételét követően az Első Mérföldkőhöz tartozó, szerződésszerűen teljesített részfeladatról egy darab, nettó ………………….. Ft + ÁFA, azaz ……………………………………. forint + ÁFA összegű részszámlát állít ki a 6.2 pont szerinti jóváhagyás napjával, mint teljesítési időponttal.

Vállalkozó a Második Mérföldkőhöz tartozó, szerződésszerűen teljesített részfeladatról egy darab, nettó ………………….. Ft + ÁFA, azaz ……………………………………. forint + ÁFA összegű végszámlát állít ki a 6.3 pont szerinti jóváhagyás napjával, mint teljesítési időponttal.

Vállalkozó összesen kettő darab számlát állít ki Budapest Főváros Önkormányzata (székhely: 1052 Budapest, Városház u. 9-11.) nevére és címére. Vállalkozó a kiállított számlákat papír alapon 3 (három) eredeti példányban Budapest Főváros Főpolgármesteri Hivatal Klíma- és Környezetügyi Főosztálya részére nyújtja be, vagy elektronikus úton az [eszamlaonkormanyzat@budapest.hu](mailto:eszamlaonkormanyzat@budapest.hu) címre küldi meg a teljesítést követő 8 (nyolc) napon belül. A Vállalkozó a számlákon a megjegyzés rovatban köteles feltüntetni a Klíma- és Környezetügyi Főosztály megnevezést és a **„LIFE 17 IPE/HU/000017 HungAIRy projekt terhére”** szöveget.

**5.8.** Amennyiben a Vállalkozó által kiállított számla nem felel meg a számvitelről szóló 2000. évi C. törvényben, az általános forgalmi adóról szóló 2007. évi CXXVII. törvény (a továbbiakban: **ÁFA tv.**) vagy a vonatkozó egyéb hatályos jogszabályban rögzített előírásoknak, Megrendelő a számla helyesbítését kéri, ezen esetekben a Megrendelő késedelme kizárt.

**5.9.** Megrendelő köteles az Első Mérföldkőhöz tartozó részfeladat szerződésszerű teljesítéséért járó vállalkozói átalánydíjat, valamint a Második Mérföldkőhöz tartozó részfeladat szerződésszerű teljesítéséért járó vállalkozói átalánydíjat a Vállalkozó által a teljesítésigazolás(ok) alapján szabályszerűen kiállított számla/számlák keltétől számított 30 (harminc) napon belül a Vállalkozó …………..……….. pénzintézetnél vezetett ……………………………….……… számú bankszámlájára átutalni azzal, hogy Vállalkozó a számlákat a számlák keltétől számított 3 (három) napon belül igazoltan eljuttatja Megrendelő részére. Vállalkozó a bankszámlaszámában bekövetkezett változásról köteles a Megrendelőt haladéktalanul értesíteni.

**5.10.** Fizetési késedelem esetén Felek a Polgári Törvénykönyvről szóló 2013. évi V. törvény (a továbbiakban: **Ptk.**) 6:155. §-ában, illetve a behajtási költségátalányról szóló 2016. évi IX. törvényben foglaltak alkalmazását írják elő.

**6. Átadás-átvétel**

**6.1.** Vállalkozó az Első Mérföldkőhöz tartozó részfeladat teljesítését megelőzően Megrendelő kérésére vagy saját kezdeményezésére, legalább kettő alkalommal, valamint a Második Mérföldkőhöz tartozó részfeladat teljesítését és a Tanulmány átadását megelőzően további kettő alkalommal köteles Megrendelővel személyes – illetve, amennyiben azt a COVID-19 vírus okozta vagy egyéb okból kihirdetett egészségügyi járványhelyzet megköveteli, online formában – konzultáción részt venni. A konzultációk időpontját Megrendelő és Vállalkozó a konzultáció időpontját legalább 3 (három) munkanappal megelőzően, elektronikus úton egyeztetik egymással.

**6.2.** Vállalkozó az Első Mérföldkőhöz tartozó részfeladat szerződésszerű teljesítésének eredményeképpen, a .pptx és .pdf kiterjesztésű fájlformátumban létrehozott Szakmai anyagot Megrendelővel előre egyeztetett időpontban, de legkésőbb a jelen Szerződés 4.1. pontjában meghatározott Részteljesítési határidő napján, a Megrendelő székhelyén megtartott szakmai előadás során mutatja be Megrendelő képviselőinek, valamint adja át Megrendelőnek szerkeszthető formában, elektronikus adathordozó eszközön vagy a Megrendelő által előzetesen kifejezetten jóváhagyott internetes fájlmegosztón keresztül, mely átadás-átvételt (sommás átvétel) Megrendelő 2 (kettő) munkanapon belül írásbeli átvételi elismervénnyel igazol. Megrendelő a Szakmai Anyag átvételét követően 10 (tíz) munkanapon belül írásban nyilatkozik a teljesített részfeladat jóváhagyásáról (teljesítésigazolás kiállítása) vagy javítási, kiegészítési, átdolgozási igényeiről. Amennyiben Megrendelő javítást, kiegészítést, átdolgozást ír elő, a Vállalkozó ezt követő 2 (kettő) munkanapon belül a megrendelői elvárásoknak megfelelően kijavított Szakmai Anyagot elektronikus adathordozó eszközön a Megrendelő székhelyén vagy a Megrendelő által előzetesen kifejezetten jóváhagyott internetes fájlmegosztón keresztül átadja a Megrendelő részére. Bármelyik Fél igénye esetén Felek kötelesek az igény felmerülésétől számított 3 (három) munkanapon belül egyeztetést tartani, és ebben az esetben a kijavításra, kiegészítésre, átdolgozásra nyitva álló 2 (kettő) munkanapos határidő az egyeztetést követő munkanapon kezdődik. Vállalkozó mindaddig köteles saját költségén eleget tenni Megrendelő kijavításra, kiegészítésre, átdolgozásra vonatkozó igényeinek, ameddig valamennyi megrendelői elvárás – figyelemmel különösen a Műszaki Leírásban rögzítettekre – maradéktalanul átvezetésre nem kerül. Vállalkozó részteljesítésének napja az a nap, amikor Megrendelő az átadott Szakmai Anyaggal kapcsolatban kijavítási, kiegészítési, átdolgozási igényt nem tesz, és azt kifejezetten jóváhagyja (minőségi átvétel). A jelen pont szerinti jóváhagyás a teljesítésigazolás előfeltétele. Vállalkozó tudomásul veszi, hogy amennyiben a jelen pontban megjelölt kijavítási, kiegészítési, átdolgozási kötelezettségét a jelen pontban megjelölt 2 (kettő) munkanapon túl ismételten neki felróható okból hiányosan, hibásan teljesíti, a kötbérfizetési kötelezettsége a jelen Szerződésben rögzítetteknek megfelelően beáll.

**6.3.** Vállalkozó a Második Mérföldkőhöz tartozó részfeladat elvégzésének eredményeképpen létrehozott **Tanulmányt** – .pdf fájlformátumban és szerkeszthető formában (MS Word, MS Excel) egyaránt – elektronikus adathordozó eszközön a Megrendelő székhelyén vagy a Megrendelő által előzetesen kifejezetten jóváhagyott internetes fájlmegosztón keresztül adja át Megrendelővel előre egyeztetett időpontban, de legkésőbb a jelen Szerződés 4.2. pontjában meghatározott Végteljesítési határidő napján, mely átadás-átvételt (sommás átvétel) Megrendelő 2 (kettő) munkanapon belül írásbeli átvételi elismervénnyel igazol. Megrendelő a Tanulmány átvételét követően 10 (tíz) munkanapon belül írásban nyilatkozik a teljesített részfeladat jóváhagyásáról (teljesítésigazolás kiállítása) vagy javítási, kiegészítési, átdolgozási igényeiről. Amennyiben Megrendelő javítást, kiegészítést, átdolgozást ír elő, a Vállalkozó ezt követő 2 (kettő) munkanapon belül a megrendelői elvárásoknak megfelelően kijavított Tanulmányt elektronikus adathordozó eszközön a Megrendelő székhelyén vagy a Megrendelő által előzetesen kifejezetten jóváhagyott internetes fájlmegosztón keresztül átadja a Megrendelő részére. Bármelyik Fél igénye esetén Felek kötelesek az igény felmerülésétől számított 3 (három) munkanapon belül egyeztetést tartani, és ebben az esetben a kijavításra, kiegészítésre, átdolgozásra nyitva álló 2 (kettő) munkanapos határidő az egyeztetést követő munkanapon kezdődik. Vállalkozó mindaddig köteles saját költségén eleget tenni Megrendelő kijavításra, kiegészítésre, átdolgozásra vonatkozó igényeinek, ameddig valamennyi megrendelői elvárás – figyelemmel különösen a Műszaki Leírásban rögzítettekre – maradéktalanul átvezetésre nem kerül. Vállalkozó részteljesítésének napja az a nap, amikor Megrendelő az átadott Tanulmánnyal kapcsolatban kijavítási, kiegészítési, átdolgozási igényt nem tesz, és azt kifejezetten jóváhagyja (minőségi átvétel). A jelen pont szerinti jóváhagyás a teljesítésigazolás előfeltétele. Vállalkozó tudomásul veszi, hogy amennyiben a jelen pontban megjelölt kijavítási, kiegészítési, átdolgozási kötelezettségét a jelen pontban megjelölt 2 (kettő) munkanapon túl ismételten neki felróható okból hiányosan, hibásan teljesíti, a kötbérfizetési kötelezettsége a jelen Szerződésben rögzítetteknek megfelelően beáll.

**7. Felek jogai és kötelezettségei**

**7.1.** Vállalkozó a jelen Szerződés tárgyát képező feladatokat a Megrendelő utasításainak megfelelően, a tőle elvárható kiemelt szakértelemmel és fokozott gondossággal köteles elvégezni.

**7.2.** Vállalkozó közreműködőt, illetve alvállalkozót jogosult igénybe venni, akinek tevékenységéért úgy felel, mintha személyesen járt volna el.

**7.3.** Megrendelő köteles a Vállalkozó szerződésszerű teljesítéséhez szükséges minden rendelkezésére álló információt, dokumentációt vagy egyéb anyagot a Vállalkozó rendelkezésére bocsátani – kivéve, ha ezt harmadik személy joga korlátozza – a jelen Szerződés tárgyát képező feladat ellátásához szükséges Megrendelői utasításokkal, tájékoztatással a Vállalkozót ellátni és a feladat ellátásához szükséges munkatársak, kapcsolattartók elérhetőségét biztosítani.

**7.4.** Vállalkozó kijelenti és szavatol azért, hogy rendelkezik mindazon jogosultsággal, erőforrással, valamint mindazon szakmai ismerettel és tapasztalattal, amelynek birtokában a jelen Szerződés megfelelő teljesítésére jogosult, arra alkalmas és képes. A Vállalkozó a jelen Szerződésben vállalt feladatait a mindenkori hatályos jogszabályi környezet figyelembevétele mellett készíti el és bocsátja a Megrendelő rendelkezésére.

**7.5.** Vállalkozó valamennyi szerződéses kötelezettségének teljesítése során a Megrendelő érdekeit fokozottan köteles figyelembe venni. Vállalkozó kijelenti, hogy tudatában van annak, hogy Megrendelőnek kiemelt érdeke fűződik a jelen Szerződés 4. pontjában meghatározott teljesítési határidők betartásához, ezért a jelen Szerződés 4. pontjában rögzített teljesítési határidőket erre figyelemmel vállalja.

**7.6.** A jelen Szerződés teljesítése során a Vállalkozó tűrni köteles a Megrendelő illetékes szervezeti egysége által szükségesnek tartott, továbbá a hatályos jogszabályokban meghatározott ellenőrzési feladatok elvégzését.

**7.7.** Amennyiben a Megrendelő elmulasztja valamely – különösen a jelen Szerződés 7.3. pont szerinti – kötelezettségének teljesítését, a Vállalkozó jogosult írásos akadályközléssel élni, melynek során tájékoztatja a Megrendelőt az elmulasztott kötelezettségéről, és a mulasztásnak a jelen Szerződés teljesítésére gyakorolt előrelátható hatásairól. A Megrendelő késedelme a Vállalkozó egyidejű késedelmét kizárja.

**8. A Szerződés biztosítékai**

**8.1.** Amennyiben Vállalkozó a jelen Szerződésben, valamint a Műszaki Leírásban rögzített feladatait olyan okból, amelyért felelős, késedelmesen, hibásan vagy egyáltalán nem teljesíti, kötbért köteles fizetni Megrendelő részére az alábbiak szerint.

**8.2. Késedelmi kötbér:**

Vállalkozót a jelen Szerződésben meghatározott bármely kötelezettségének késedelmes teljesítése esetén késedelmi kötbér-fizetési kötelezettség terheli. A késedelmi kötbér mértéke:

8.2.a) az Első Mérföldkőhöz tartozó részfeladat esetén az Első Mérföldkőhöz tartozó részfeladat teljesítéséért a jelen Szerződés 5.1. a) pontjában meghatározott vállalkozói átalánydíj 2%-a naptári naponként, maximális mértéke az Első Mérföldkőhöz tartozó részfeladat teljesítéséért a jelen Szerződés 5.1. a) pontjában meghatározott vállalkozói átalánydíj 20%-a,

8.2.b) a Második Mérföldkőhöz tartozó részfeladat esetén a Második Mérföldkőhöz tartozó részfeladat teljesítéséért a jelen Szerződés 5.1. b) pontjában meghatározott vállalkozói átalánydíj 2%-a naptári naponként, maximális mértéke a Második Mérföldkőhöz tartozó részfeladat teljesítéséért a jelen Szerződés 5.1. b) pontjában meghatározott vállalkozói átalánydíj 20%-a.

A késedelmi kötbér a kötelezettségre irányadó teljesítési határidő eredménytelen elteltét követő első naptól jár. Akésedelmes teljesítés miatti kötbér érvényesítése nem mentesíti a Vállalkozót a teljesítés alól.

**8.3. Hibás teljesítési kötbér:**

Vállalkozót a jelen Szerződésben meghatározott kötelezettségének hibás teljesítése esetén, amennyiben a jelen Szerződés 6.2. pontja vagy a jelen Szerződés 6.3. pontja szerinti határidőben kijavítási, kiegészítési, átdolgozási kötelezettségét nem teljesíti, vagy ismételten hiányosan teljesíti, hibás teljesítési kötbér-fizetési kötelezettség terheli. A hibás teljesítési kötbér mértéke:

8.3.a) az Első Mérföldkőhöz tartozó részfeladat esetén az Első Mérföldkőhöz tartozó részfeladat teljesítéséért a jelen Szerződés 5.1. a) pontjában meghatározott vállalkozói átalánydíj 2%-a naptári naponként, maximális mértéke az Első Mérföldkőhöz tartozó részfeladat teljesítéséért a jelen Szerződés 5.1. a) pontjában meghatározott vállalkozói átalánydíj 20%-a,

8.3.b) a Második Mérföldkőhöz tartozó részfeladat esetén a Második Mérföldkőhöz tartozó részfeladat teljesítéséért a jelen Szerződés 5.1. b) pontjában meghatározott vállalkozói átalánydíj 2%-a naptári naponként, maximális mértéke a Második Mérföldkőhöz tartozó részfeladat teljesítéséért a jelen Szerződés 5.1. b) pontjában meghatározott vállalkozói átalánydíj 20%-a.

A hibás teljesítési kötbér a kötelezettségre irányadó teljesítési határidő eredménytelen elteltét követő első naptól jár.

**8.4. Meghiúsulási kötbér:**

A jelen Szerződés Vállalkozónak felróható okból történő meghiúsulása esetén, valamint abban az esetben, ha Megrendelő a jelen Szerződést azonnali hatállyal felmondja, Megrendelő meghiúsulási kötbérre jogosult, melynek összege a Vállalkozói Díj 30%-a.

**8.5.** Megrendelő kötbérigényét attól függetlenül érvényesítheti, hogy a Vállalkozó szerződésszegéséből kára származott-e, illetve Megrendelő a kötbér mellett érvényesítheti a kötbért meghaladó kárát, valamint a szerződésszegésből eredő egyéb jogait.

**8.6.** Megrendelő kötbérigényét – annak mértékének megállapítását követően – írásban köteles közölni a Vállalkozóval, külön megjelölve annak jogalapját és összegét. Vállalkozó az igényről szóló nyilatkozat kézhezvételétől számított 5 (öt) munkanapig vitathatja annak fennállását vagy összegét. Amennyiben Vállalkozó a fenti határidőn belül a Megrendelő kötbérigényét nem kifogásolja, az a kötbérigény elismerésének minősül. Felek megállapodnak abban, hogy Megrendelő jogosult az esetlegesen felmerülő késedelmi és hibás teljesítési kötbér összegét a Vállalkozói Díj összegébe a Ptk. 6:49. §-ában foglaltak szerint beszámítani. Amennyiben a kötbér összeg beszámítására Megrendelő nem jogosult, beszámítást nem kíván alkalmazni, illetőleg meghiúsulási kötbér felmerülése esetén, Felek megállapodnak abban, hogy Vállalkozó a Megrendelő erre vonatkozó pénzügyi bizonylatának (számla vagy egyéb pénzbekérő) kézhezvételétől számított 30 (harminc) napon belül köteles megfizetni a kötbér összegét.

**8.7.** Amennyiben a jelen Szerződés teljesítése során Vállalkozó oldalán olyan körülmény áll elő, amely a szerződésszerű teljesítést akadályozza, Vállalkozó erről a Megrendelőt haladéktalanul írásban értesíti, megjelölve a teljesítés várható időpontját és a késedelem okát. Az értesítés elmulasztásából eredő kárért Vállalkozó felelős.

**8.8.** Felek mentesülnek a szerződésszegés következményei alól, amennyiben a szerződésszerű teljesítést rajtuk kívül álló, előre nem látható, elháríthatatlan esemény, cselekmény fizikailag vagy más módon gátolja (a továbbiakban: **Vis Maior**). A Felek ilyen Vis Maior eseménynek tekintik különösen a természeti és más katasztrófákat (ilyen különösen a villámcsapás, földrengés, árvíz, tűzvész, robbanás, járvány), háborús vagy más konfliktusokat (ilyen különösen a zendülés, rendzavarás, zavargások, forradalom, államcsíny, polgárháború, terrorcselekmények, embargó).

**8.9.** A Vis Maiorra hivatkozó Felet terheli annak bizonyítása, hogy a Vis Maior eseménynek a szerződésszerű teljesítésre kiható következményét az adott helyzetben elvárható gondosság tanúsítása esetén sem – vagy csak aránytalan áldozat árán – lehetett volna elhárítani.

**8.10.** Felek megállapodnak abban, hogy minden, a COVID-19 járvánnyal és a szomszédos országban fennálló fegyveres konfliktus, illetve humanitárius katasztrófa (továbbiakban: háborús veszélyhelyzet) magyarországi következményeinek elhárításával összefüggő, a jelen Szerződés hatálybalépésének napján a Felek által nem ismert kormányzati vagy egyéb intézkedés és minden olyan egyéb ok kapcsán, amely a COVID-19 járvány vagy a háborús veszélyhelyzet tényére vezethető vissza, Vállalkozónak a Ptk. 6:142. §-ára figyelemmel bizonyítania kell, hogy a kormányzati vagy egyéb intézkedés vagy egyéb ok a teljesítését befolyásolja vagy lehetetlenné teszi, és a Vállalkozótól nem volt elvárható, hogy ezt a körülményt elkerülje, vagy a kárt enyhítse.

**8.11.** Az esedékessé vált kötbér után Vállalkozó késedelmi kamat fizetésére köteles a késedelembe esés első napjától számítva.

**8.12.** Megrendelő a szerződésszegéssel okozott kárának megtérítését akkor is követelheti, ha kötbérigényét nem érvényesítette.

**9. A Szerződés módosítása, megszűnése, megszüntetés rendkívüli felmondással**

**9.1.** Jelen Szerződés módosítása kizárólag a jelen Szerződés aláírására jogosultak által, írásban lehetséges.

**9.2.** Jelen Szerződés megszűnik a jelen Szerződés teljesítésével, súlyos szerződésszegés miatti azonnali hatályú felmondással, valamint a jelen Szerződés olyan okból történő lehetetlenülése esetén, amelyért egyik Fél sem felelős. Megrendelő jogosult a jelen Szerződést azonnali hatállyal felmondani, amennyiben a Vállalkozó 10 (tíz) naptári napot meghaladó késedelembe esik, hibás teljesítés esetén a hibát Megrendelő által adott határidőn belül nem küszöböli ki, a Vállalkozó a jelen Szerződés szerinti kötelezettségeit írásbeli felszólítás ellenére sem teljesíti vagy a jelen Szerződésből fakadó egyéb kötelezettségeit súlyosan megszegi.

**9.3.** Súlyos szerződésszegésnek minősül különösen, de nem kizárólagosan, ha:

a) a Vállalkozó alapos ok nélkül megtagadja a teljesítést, vagy a Megrendelő által adott utasítások végrehajtását,

b) a Vállalkozó/Megrendelő megszegi, illetve írásbeli felszólítás ellenére sem teljesíti a jelen Szerződésben foglalt kötelezettségét, vagy a jelen Szerződésből fakadó egyéb kötelezettségeit súlyosan megszegi továbbá hibás teljesítés esetén a hibát a jelen Szerződés szerinti határidőn belül nem küszöböli ki,

c) a Vállalkozó fizetésképtelenné válik, felszámolási, végelszámolási vagy törlésre irányuló eljárás indul vele szemben,

d) a Vállalkozó gazdasági társaság vezetőjével, képviselőjével, vagy a jelen Szerződés teljesítésében résztvevő bármely alkalmazottjával szemben jogerős elmarasztaló határozatot hoznak szakmai tevékenységét érintő szabálysértés vagy bűncselekmény miatt,

e) Vállalkozó nyilatkozata valótlan, hamis adatokat tartalmaz,

f) a Vállalkozó által fizetendő késedelmi vagy hibás teljesítési kötbér eléri a jelen Szerződésben rögzített maximális mértéket,

g) Vállalkozó a jelen Szerződés 6.1. pont szerinti konzultáció, illetve a jelen Szerződés 6.2. pontja vagy a jelen Szerződés 6.3. pontja szerinti egyeztetés időpontjának egyeztetésében nem működik együtt, melynek eredményeképpen annak összehívása ellehetetlenül vagy az összehívott a jelen Szerződés 6.1. pont szerinti konzultáción, illetve a jelen Szerződés 6.2. pontja vagy a jelen Szerződés 6.3. pontja szerinti egyeztetésen nem vesz részt és távolmaradását nem menti ki, és az időpont egyeztetést vagy részvételét Megrendelő írásbeli felszólítását követő 3 (három) munkanapon belül sem teljesíti.

**9.4.** Azonnali hatályú felmondás esetén a jelen Szerződés megszűnésének napja a felmondásról szóló értesítés igazolt kézhezvételének napja.

**9.5.** A Vállalkozó jogosult a jelen Szerződést azonnali hatállyal felmondani, ha a Megrendelő a jelen Szerződés szerinti kötelezettségeit írásbeli felszólítás ellenére sem teljesíti.

**10. Szerzői jogi rendelkezések**

**10.1.** Megrendelő a jelen Szerződés teljesítésével létrejött valamennyi szellemi alkotás (ideértve különösen, de nem kizárólagosan a Szakmai anyagot és a Tanulmányt, továbbiakban együttesen: **„Szellemi Alkotás”**) vonatkozásában a jelen Szerződés 5. pontjában szabályozott fizetési kötelezettségének maradéktalan teljesítésekor szerzi meg az időben, térben, módban korlátlan, teljes körű és kizárólagos felhasználási jogokat – így különösen a többszörözés jogát, a terjesztés jogát, a nyilvános előadás jogát, jogot a nyilvánossághoz történő közvetítésre sugárzással vagy másként, jogot a sugárzott műnek az eredetihez képest más szervezet közbeiktatásával a nyilvánossághoz történő tovább közvetítésére, az átdolgozás jogát, valamint a kiállítás jogát. Vállalkozó a jelen Szerződés teljesítésével létrejött valamennyi Szellemi Alkotást csak saját belső tevékenységéhez használhatja fel, és csak Megrendelő hozzájárulásával hozhatja nyilvánosságra, illetve közölheti harmadik személlyel. A Szellemi Alkotással Megrendelő szabadon rendelkezik. A Vállalkozó hozzájárul és engedélyezi, hogy a Megrendelő a Szellemi Alkotás felhasználási jogát harmadik személy részére átruházza.

**10.2.** Felek megállapodnak, hogy a jelen Szerződés 5. pontjában meghatározott Vállalkozói Díj a Szellemi Alkotások teljes körű felhasználási jogának ellenértékét is magába foglalja, és tartalmazza a felhasználási jog Megrendelő által harmadik személy részére történő engedélyeztetésének jogával és rendelkezésre bocsátásával kapcsolatos ellenértéket is, azokra tekintettel került megállapításra. Vállalkozó a Vállalkozói Díjat a felhasználással kapcsolatosan elérhető eredménnyel arányosnak tekinti, így a Vállalkozói Díj megfizetése alapján a Megrendelő jogosulttá válik arra, hogy a Vállalkozó a jelen Szerződésben, valamint a jelen Szerződés mellékleteiben rögzített feladatai ellátásával kapcsolatos, illetve az annak eredményét képező dokumentumokat korlátozás nélkül felhasználja. Felek rögzítik, hogy a szerzői jogról szóló 1999. évi LXXVI. törvény 42. § (1) bekezdése alapján a jelen Szerződés 5. pontjában meghatározott Vállalkozói Díj a jelen pontban meghatározott felhasználási jogra tekintettel került megállapításra.

**10.3.** A jelen Szerződés teljesítése érdekében Megrendelő által Vállalkozó rendelkezésére bocsátott, jogi oltalomban részesíthető szellemi alkotások tekintetében Megrendelő a felhasználási jogokat nem ruházza át.

**11. Titoktartás**

**11.1.** A jelen Szerződés teljesítése során a Vállalkozó köteles minden, a Megrendelővel és a pályázattal kapcsolatos tényt, adatot, információt bizalmasan, üzleti titokként kezelni. Ezeket az információkat Vállalkozó kizárólag saját alkalmazottjaival vagy a teljesítésbe bevont alvállalkozóival oszthatja meg, akiknek titoktartási kötelezettségéért Vállalkozót felelősség terheli. Nem minősül a titoktartás megsértésének, ha a bizalmas információt valamely jogszabályi előírás vagy hatósági határozat eredményeként kell harmadik személy tudomására hozni.

**11.2.** Vállalkozó a jelen Szerződés 11.1. pont szerinti kötelezettségének megszegése súlyos szerződésszegésnek minősül. Vállalkozót a jelen Szerződés 11.1. pont szerinti kötelezettség a jelen Szerződés teljes hatálya alatt, illetve a jelen Szerződés bármely okból történő megszűnése esetén a jogviszony utolsó napjától számított meghatározatlan ideig terheli.

**12. Kapcsolattartás a Felek között**

**12.1.** Felek a jelen Szerződés teljesítése érdekében fokozott együttműködési kötelezettséget vállalnak, amelynek biztosítása érdekében kölcsönösen kijelölik azokat a személyeket, akik egymással folyamatos kapcsolatot tartanak (a továbbiakban: **Kapcsolattartó**).

**12.2.** Mindkét Fél jogosult arra, hogy a Kapcsolattartó személyét megváltoztassa, módosítsa és helyette új személyt jelöljön ki. A Felek új Kapcsolattartó kijelölése esetén haladéktalanul és írásban kötelesek értesíteni egymást. A Kapcsolattartó személyében bekövetkezett változás a másik Féllel való írásbeli közléstől hatályos, és e körülményt Felek kölcsönösen nem tekintik a jelen Szerződés módosításának.

**12.3.** Felek a jelen Szerződés teljesítésével kapcsolatos nyilatkozataikat írásban – lehetőség szerint elektronikus levél útján – közlik egymással. A másik Fél részére elektronikus úton megküldött dokumentum vagy értesítés az elektronikus levelezőrendszer szerinti kézbesítési jelzésben – ennek hiányában a címzett által küldött visszaigazolásban­­ – foglaltak szerint tekintendő átvettnek.

A postai küldemény kézbesítettnek tekintendő a küldemény átvételének napján, vagy amennyiben a címzett az átvételt megtagadja, az átvétel megtagadásának napján. Amennyiben a postai küldemény a feladóhoz „címzett ismeretlen” vagy „elköltözött” jelzéssel érkezik vissza, a kézbesítés napja a küldemény feladóhoz történő visszaérkezésének napja, amennyiben a küldemény „nem kereste” jelzéssel érkezik vissza a feladóhoz, a küldemény kézbesítettnek tekintendő a második postai kézbesítési kísérlet napján. Az elektronikus úton feladott értesítések, az elektronikus üzenet kézbesítéséről szóló igazolás visszaérkezésével tekintendők kézbesítettnek.

**12.4.** Jelen Szerződésben szabályozott együttműködés során a kapcsolattartással meghatalmazott személyek:

a) Megrendelő részéről az általános kapcsolattartásra jogosult képviselő:

**Bielik Márk Attila**

*levegőtisztaság-védelmi ökomenedzser*

Klímaügyi Koordinációs Osztály

Klíma- és Környezetügyi Főosztály

Budapest Főváros Főpolgármesteri Hivatala

e-mail: bielik.mark.a@budapest.hu

tel.: +36 1 999 9133

b) Megrendelő részéről a jelen Szerződés 6.2. pontja és a jelen Szerződés 6.3. pontja szerinti javítás, kiegészítés, átdolgozás elrendelésére, valamint jóváhagyásra, továbbá a teljesítésigazolásra jogosult képviselő:

**Ámon Ada**

főosztályvezető

Klíma- és Környezetügyi Főosztály

Budapest Főváros Főpolgármesteri Hivatala

cím: 1052 Budapest, Városház utca 9-11.

e-mail: [amon.ada@budapest.hu](mailto:amon.ada@budapest.hu)

tel.: +36 1 327 1646

c) a Vállalkozó részéről kapcsolattartásra jogosult képviselő:

……………………………….

cím: …………………………….

tel.: +36 ……………………………

e-mail: […………………………….](mailto:mihalik@mihalikjudit.net)

**13. Egyéb rendelkezések**

**13.1.** Vállalkozó tudomásul veszi, hogy Megrendelő az információs önrendelkezési jogról és információszabadságról szóló 2011. évi CXII. törvény (a továbbiakban: **Infotv.**) alapján helyi önkormányzati közfeladatot ellátó szervnek minősül, és mint ilyen, a kezelésében lévő és tevékenységére vonatkozó vagy közfeladatának ellátásával összefüggésben keletkezett, a személyes adat fogalma alá nem eső, bármilyen módon vagy formában rögzített információ vagy ismeret, függetlenül kezelésének módjától, önálló vagy gyűjteményes jellegétől, közérdekű adatnak minősül. Vállalkozó tudomásul veszi, hogy jelen Szerződés adatai az Infotv. rendelkezései szerint közérdekű adatok. Fentiekre tekintettel Vállalkozó hozzájárul jelen Szerződés és esetleges módosításának az Infotv. szerinti közzétételéhez.

**13.2.** Az államháztartásról szóló 2011. évi CXCV. törvény (a továbbiakban: **Áht.**) 41. § (6) bekezdésében foglaltakra figyelemmel és a nemzeti vagyonról szóló 2011. évi CXCVI. törvény 3. § (1) bekezdés 1. pont b) alpontja alapján Vállalkozó nyilatkozik, hogy átlátható szervezetnek minősül, továbbá tudomásul veszi, hogy az Áht. 41. § (6) bekezdése alapján kifizetés nem teljesíthető átlátható szervezetnek nem minősülő szervezet részére.

**13.3.** Felek a jelen Szerződés teljesítése során kötelesek folyamatosan együttműködni. Ennek során kötelesek egymást haladéktalanul értesíteni minden olyan akadályról vagy körülményről, amely a jelen Szerződés teljesítésére lényeges kihatással lehet. Felek rögzítik, hogy a Vállalkozó bejelentési kötelezettséggel tartozik a jelen Szerződés 9.3. pont c.) és d.) alpontjaiban meghatározott esetekben.

**13.4.** Felek rögzítik, hogy a jelen Szerződés hatálya alatt, valamint azt követően is, kölcsönösen betartják a hatályos magyar és európai uniós adatvédelmi szabályokat, ideértve különösen, de nem kizárólagosan az Infotv., valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló Európai Parlament és a Tanács (EU) 2016/679. számú rendelet (a továbbiakban: **GDPR**) rendelkezéseit.

**13.5.** Felek rögzítik továbbá, hogy a jelen Szerződés szerinti együttműködés során személyes adatokat csak és kizárólag a jelen Szerződés teljesítéséhez szükséges mértékben kezelnek a másik Fél munkavállalóiról, közreműködőiről, illetve teljesítési segédjeiről. Ezeket az adatokat bizalmasan kezelik, és csak azon munkavállalóik, közreműködőik, illetve teljesítési segédjeik részére biztosítanak ezekhez hozzáférést, akik részére ez indokolt és szükséges. Harmadik felek részére egyebekben ezeket az adatokat az Infotv. keretei között teszik hozzáférhetővé. Felek egybehangzóan vállalják, hogy megtesznek minden olyan szükséges lépést, ideértve a megfelelő hozzájáruló nyilatkozatok beszerzését is, amely a személyes adatok jogszerű kezelése érdekében szükséges lehet.

**13.6.** Felek egybehangzóan rögzítik, hogy a GDPR 5. cikk (1) bekezdés b) pontja, továbbá a GDPR 6. cikk (1) bekezdés a), c) és e) alpontja alapján kifejezetten jogszerűnek tekintik mindazon személyes adataiknak a másik Fél általi kezelését, amely célból és mértékben ez az adatkezelés a jelen Szerződés teljesítéséhez a másik Félnek szükséges.

**13.7** Felek vállalják, hogy a közöttük jelen Szerződéssel kapcsolatosan esetlegesen felmerülő vitákat elsődlegesen közvetlen tárgyalások, egyeztetések útján, peren kívül igyekeznek rendezni.

**13.8.** A jelen Szerződésben nem szabályozott kérdésekben a magyar jog, elsődlegesen a Ptk. irányadó. Vita esetén – amennyiben a jelen Szerződés 13.7. pont szerinti eljárás nem vezetett eredményre – Felek az illetékes bírósághoz fordulnak jogvitájuk elbírálása érdekében.

**13.9.** Amennyiben a jelen Szerződés bármelyik rendelkezése érvénytelenné válna, úgy a jelen Szerződés többi része továbbra is hatályos és érvényes marad. Ebben az esetben a Feleknek olyan megállapodásra kell jutniuk, amely leginkább megfelel az érvénytelenné vált rendelkezés eredeti céljának.

**13.10.** Mindkét Fél külön-külön kifejezetten kijelenti, hogy a jelen Szerződést a Fél nevében aláíró személy megfelelő, a vonatkozó jogszabályok által megkívánt aláírási joggal rendelkezik, így részéről a jelen Szerződés aláírása és teljesítése nem eredményezi más, olyan szerződés vagy egyéb jognyilatkozat megszegését, melyben félként szerepel.

**13.11.** Jelen Szerződés kizárólag az elválaszthatatlan részét képező 1. számú és 2. számú mellékletekkel együtt érvényes.

**13.12.** Jelen Szerződést Felek mint akaratukkal mindenben megegyezőt, elolvasás és közös értelmezés után jóváhagyólag írták alá.

**13.13.** A jelen Szerződés 11 (tizenegy) számozott oldalból, 2 (kettő) számozott mellékletből áll és 5 (öt), egymással szó szerint megegyező eredeti példányban készült, amelyből 4 (négy) eredeti példány Megrendelőt, 1 (egy) eredeti példány pedig Vállalkozót illet.

|  |  |
| --- | --- |
| Kelt: Budapest, …………………………… | Kelt: Budapest, …………………………… |
| ………………………………………  Megrendelő  Budapest Főváros Önkormányzata  képviseli: Karácsony Gergely főpolgármester megbízásából  Ámon Ada főosztályvezető  Klíma-és Környezetügyi Főosztály | ………………………………………  Vállalkozó |

Pénzügyi ellenjegyzést végezte:

Budapest, ……………………………

…………………………………..

Berente Katalin

gazdasági igazgató

Gazdasági Igazgató Irodája

Mellékletek:

|  |  |
| --- | --- |
| 1. számú melléklet | Ajánlati adatlap |
| 2. számú melléklet | Műszaki Leírás |

1. Szerződéskötéskor az egyik kitétel értelemszerűen törlésre kerül. [↑](#footnote-ref-1)